
บันทึกหลักการและเหตุผล
ประกอบเทศบัญญัติเทศบาลตำบลเขาเจียก
เรื่อง  ตลาด  พ.ศ.  ๒๕๕๔
-------------------------------
หลักการ


เพื่อตราเทศบัญญัติตำบลเขาเจียก  เรื่อง   ตลาด  พ.ศ. ๒๕๕๔  ใช้บังคับในเขตเทศบาล
ตำบลเขาเจียก  ให้เป็นไปตามพระราชบัญญัติการสาธารณสุข  พ.ศ. ๒๕๓๕
เหตุผล


เพื่อเป็นการสมควรกำหนดหลักเกณฑ์  วิธีการเกี่ยวกับการดำเนินกิจการตลาดให้เป็นไปตาม  พระราชบัญญัติสาธารณสุข  พ.ศ. ๒๕๓๕  จึงเห็นสมควรตราเทศบัญญัตินี้

เทศบัญญัติเทศบาลตำบลเขาเจียก
เรื่อง  ตลาด  พ.ศ.  ๒๕๕๔
----------------------------



โดยที่เป็นการสมควรตราเทศบัญญัติเทศบาลตำบลเขาเจียก   ว่าด้วยการควบคุมการจัดตั้งตลาด


อาศัยอำนาจตามความในมาตรา  ๖๐  แห่งพระราชบัญญัติเทศบาล  พ.ศ. ๒๔๙๖  แก้ไขเพิ่มเติม  (ฉบับที่  ๑๓)  พ.ศ. ๒๕๕๒  ประกอบกับมาตรา  ๓๕  มาตรา  ๓๗  มาตรา  ๕๔  มาตรา  ๕๕  มาตรา  ๕๘  และมาตรา  ๖๓  และ ๖๕  แห่งพระราชบัญญัติการสาธารณสุข  พ.ศ. ๒๕๓๕ อันเป็นเทศบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา  ๒๙  ประกอบกับมาตรา ๓๒, ๓๓, ๓๔, ๔๑ และมาตรา ๔๓ แห่งรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย โดยความเห็นชอบของสภาเทศบาลตำบลเขาเจียกและผู้ว่าราชการจังหวัดพัทลุง จึงตราเทศบัญญัติไว้ดังต่อไปนี้


ข้อ  ๑  เทศบัญญัตินี้เรียกว่า  “เทศบัญญัติเทศบาลตำบลเขาเจียก  เรื่อง  ตลาด  พ.ศ.  ๒๕๕๔”



ข้อ  ๒  เทศบัญญัตินี้ให้ใช้บังคับเมื่อได้ประกาศไว้โดยเปิดเผย  ณ   สำนักงานเทศบาลตำบลเขาเจียกแล้วเจ็ดวัน
หมวดที่  ๑

บททั่วไป



ข้อ  ๓  ในเทศบัญญัตินี้



“ ตลาด”  หมายความว่า  สถานที่ซึ่งปกติจัดไว้ให้ผู้ค้า  ใช้เป็นที่ชุมนุมเพื่อจำหน่ายสินค้า ประเภทสัตว์  เนื้อสัตว์  ผัก  ผลไม้  หรืออาหารอันมีสภาพเป็นของสด  ประกอบหรือปรุงแล้ว หรือของเสียง่าย  ทั้งนี้ไม่ว่าจะมีการจำหน่ายสินค้าประเภทอื่นด้วยหรือไม่ก็ตาม  และหมายความรวมถึงบริเวณซึ่งจัดไว้สำหรับให้ผู้ค้าใช้เป็นที่ชุมนุมเพื่อจำหน่ายสินค้าประเภทดังกล่าวเป็นประจำหรือเป็นครั้งคราวหรือตามวันที่กำหนด



“ สินค้า”   หมายความว่า  สิ่งของที่ซื้อขายกัน



“ อาหาร”  หมายความว่า   ของกินหรือเครื่องค้ำจุนชีวิต  ได้แก่
                  


(๑)  วัตถุทุกชนิดที่คนกิน  ดื่ม  อม   หรือนำเข้าสู่ร่างกายไม่ว่าด้วยวิธีใดๆ  หรือในรูปลักษณะใดๆ แต่ไม่รวมถึงยา  วัตถุออกฤทธิ์ต่อจิตและประสาท  หรือยาเสพติดให้โทษตามกฎหมายว่าด้วยการนั้น  แล้วแต่กรณี




(๒)   วัตถุที่มุ่งหมายสำหรับใช้หรือใช้เป็นส่วนผสมในการผลิตอาหาร  รวมถึงวัตถุเจือปนอาหาร  สี  และเครื่องปรุงแต่งกลิ่นรส
-๒-
“อาหารสด”  หมายความว่า  อาหารประเภทสัตว์  เนื้อสัตว์  ผัก  ผลไม้ และของอื่นๆ  
ที่มีสภาพเป็นของสด

  


“อาหารประเภทเนื้อสัตว์ชำแหละ”  หมายความว่า  อาหารสดประเภทเนื้อสัตว์หรือเนื้อสัตว์ที่มีการชำแหละ  ณ  แผงจำหน่ายสินค้า  

          
 


“อาหารประเภทปรุงสำเร็จ”  หมายความว่า  อาหารที่ได้ผ่านการทำ  ประกอบหรือปรุงสำเร็จพร้อมที่จะรับประทานได้  รวมทั้งของหวานและเครื่องดื่มชนิดต่าง ๆ    

          
 


“สุขาภิบาลอาหาร”  หมายความว่า  การจัดการและควบคุมปัจจัยต่าง ๆ  เพื่อให้อาหารสะอาด  ปลอดภัยจากเชื้อโรค  และสารเคมีที่เป็นพิษซึ่งเป็นอันตรายต่อสุขภาพอนามัยของผู้บริโภค  เช่น  อาหาร   ผู้สัมผัสอาหาร    สถานที่ทำ  ประกอบ  ปรุง    และจำหน่ายอาหาร   ภาชนะ  อุปกรณ์  สัตว์และแมลง
ที่เป็นพาหะนำโรค



“การล้างตลาดตามหลักการสุขาภิบาล”  หมายความว่า  การทำความสะอาดตัวอาคาร  แผงจำหน่ายสินค้าในตลาด  พื้น  ผนัง  เพดาน  ทางระบายน้ำ  ตะแกรงดักมูลฝอย  บ่อดักไขมัน  บ่อพักน้ำเสีย        ที่เก็บรวบรวมหรือที่รองรับมูลฝอย  ห้องส้วม  ที่ปัสสาวะ  อ่างล้างมือ และบริเวณตลาด   ให้สะอาด  ไม่มีสิ่งปฏิกูลหรือมูลฝอย  หยากไย่  ฝุ่นละอองและคราบสกปรก  รวมทั้งให้มีการฆ่าเชื้อ  ทั้งนี้  สารเคมีที่ใช้ต้องไม่มีผลกระทบต่อระบบบำบัดน้ำเสียของตลาด



“ที่หรือทางสาธารณะ”  หมายความว่า  สถานที่หรือทางที่มิใช่เป็นของเอกชนและประชาชนสามารถใช้ประโยชน์หรือใช้สัญจรได
“มูลฝอย”   หมายความว่า  เศษกระดาษ  เศษผ้า  เศษอาหาร  เศษสินค้า  ถุงพลาสติก  
ภาชนะที่ใส่อาหาร  เถ้า  มูลสัตว์หรือซากสัตว์   รวมตลอดถึงสิ่งอื่นใดที่เก็บกวาดจากถนน  ตลาดที่เลี้ยงสัตว์หรือที่อื่น



“เจ้าพนักงานท้องถิ่น”  หมายความว่า  นายเทศมนตรีตำบลเขาเจียก 



“เจ้าพนักงานสาธารณสุข”  หมายความว่า  เจ้าพนักงานที่ได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข  พ.ศ.  ๒๕๓๕

ข้อ  ๔  ห้ามมิให้ผู้ใดจัดตั้งตลาดเว้นแต่จะได้รับอนุญาตจากเจ้าพนักงานท้องถิ่น


การเปลี่ยนแปลง  ขยายหรือลดสถานที่หรือบริเวณที่ใช้เป็นตลาดภายหลังจากที่เจ้าพนักงานท้องถิ่นได้ออกใบอนุญาตให้จัดตั้งตลาดตามวรรคหนึ่งแล้ว  จะกระทำได้ต่อเมื่อได้รับอนุญาตเป็นหนังสือ          จากเจ้าพนักงานท้องถิ่น
ความในข้อนี้มิให้ใช้บังคับแก่กระทรวง  ทบวง  กรม   ราชการส่วนท้องถิ่น   หรือองค์การของรัฐ 
ที่ได้จัดตั้งตลาดขึ้นตามอำนาจหน้าที่  แต่ในการดำเนินกิจการตลาดจะต้องปฏิบัติตามพระราชบัญญัติ                  การสาธารณสุข  พ.ศ. ๒๕๓๕  ให้เจ้าพนักงานท้องถิ่นมีอำนาจกำหนดเงื่อนไขเป็นหนังสือให้ผู้จัดตั้งตลาดตามข้อนี้ปฏิบัติเป็นการเฉพาะรายก็ได้
-๓-
หมวดที่  ๒
ลักษณะของตลาด
                   
ข้อ  ๕  ตลาดแบ่งออกเป็น   ๒  ประเภท  ดังนี้
(1) ตลาดประเภทที่  ๑ ได้แก่ ตลาดที่มีโครงสร้างอาคาร และมีลักษณะตามที่กำหนด
ไว้ในส่วนที่  ๑
(2) ตลาดประเภทที่ ๒ ได้แก่ ตลาดที่ไม่มีโครงสร้างอาคารและมีลักษณะตามที่กำหนด
ไว้ในส่วนที่  ๒


ข้อ ๖  ที่ตั้งของตลาดอยู่ห่างไม่น้อยกว่า ๑๐๐ เมตร   จากแหล่งที่ก่อให้เกิดมลพิษ  ของเสีย         โรงเลี้ยงสัตว์  แหล่งโสโครก  ที่กำจัดมูลฝอย  อันอาจเป็นอันตรายต่อสุขภาพอนามัย  เว้นแต่จะมีวิธีการป้องกันซึ่งเจ้าพนักงานสาธารณสุขได้ให้ความเห็นชอบแล้ว
ส่วนที่    ๑
ตลาดประเภทที่  ๑
       

ข้อ  ๗  ตลาดประเภทที่ ๑   ต้องมีเนื้อที่ตามความเหมาะสม  โดยมีส่วนประกอบของสถานที่  และสิ่งปลูกสร้าง  คือ  อาคารสิ่งปลูกสร้างสำหรับผู้ขายของ  ที่ขนถ่ายสินค้า  ส้วมและที่ถ่ายปัสสาวะ  ที่พักรวบรวมมูลฝอยและที่จอดรถตามที่กำหนดในส่วนนี้
ข้อ  ๘  ตลาดประเภทที่  ๑  ต้องจัดให้มีอาคารสิ่งปลูกสร้างสำหรับผู้ขายของ   และเป็นไป
ตามหลักเกณฑ์และสุขลักษณะต่อไปนี้



(๑)  มีถนนรอบอาคารตลาดกว้างไม่น้อยกว่า  ๔  เมตร  และมีทางเข้า-ออกบริเวณตลาดกว้างไม่น้อยกว่า  ๔  เมตร  อย่างน้อยหนึ่งทาง



(๒)  ตัวอาคารตลาดทำด้วยวัสดุถาวร  มั่นคง  แข็งแรง



(๓) หลังคาสร้างด้วยวัสดุทนไฟและแข็งแรงทนทาน   ความสูงของหลังคาต้องมีความเหมาะสมกับการระบายอากาศของตลาดนั้นๆ

 

(๔)  พื้นทำด้วยวัสดุที่ถาวร  แข็งแรง  ไม่ดูดซึมน้ำ  เรียบ  ล้างทำความสะอาดง่าย  ไม่มีน้ำขังและไม่ลื่น



(๕)  ทางเดินภายในอาคารมีความกว้างไม่น้อยกว่า   ๒  เมตร



(๖)  เครื่องกั้นหรือสิ่งกีดขวางทำด้วยวัสดุถาวร และแข็งแรงสามารถป้องกันสัตว์ เช่น สุนัขมิให้เข้าไปในตลาด



(๗)   การระบายอากาศภายในตลาดเพียงพอ เหมาะสม ไม่มีกลิ่นเหม็นอับ



(๘)   ความเข้มของแสงสว่างในอาคารตลาดไม่น้อยกว่า ๑๐๐ ลักซ์
-๔-



(๙)   แผงจำหน่ายสินค้าประเภทอาหารทำด้วยวัสดุถาวร เรียบ มีความลาดเอียง และทำความสะอาดง่าย มีความสูงจากพื้นไม่น้อยกว่า ๖๐  เซนติเมตร มีพื้นที่ไม่น้อยกว่า ๑.๕ ตารางเมตร และมีทางเข้าออกสะดวก โดยมีที่นั่งสำหรับผู้ขายแยกต่างหากจากแผง



(๑๐)  มีน้ำประปาหรือน้ำสะอาดแบบระบบท่ออย่างเพียงพอสำหรับล้างสินค้าหรือล้างมือ ทั้งนี้ ต้องวางท่อในลักษณะที่ปลอดภัย   ไม่เกิดการปนเปื้อนจากน้ำโสโครก   ไม่ติดหรือทับกับท่อระบายน้ำเสียหรือสิ่งปฏิกูล  โดย
ก)  มีที่ล้างอาหารสดอย่างน้อย   ๑  จุดและในแต่ละจุดจะต้องมีก๊อกน้ำไม่
น้อยกว่า  ๓   ก๊อก  กรณีที่มีแผงจำหน่ายอาหารสดตั้งแต่ ๓๐ แผง ขึ้นไปต้องจัดให้มีที่ล้างอาหารสด  ๑ จุดต่อจำนวนแผงจำหน่ายอาหารสดทุก  ๓๐  แผงเศษของ ๓๐   แผง ถ้าเกิน ๑๕   แผง ให้ถือเป็น ๓๐  แผง
2) มีก๊อกน้ำประจำแผงจำหน่ายอาหารประเภทเนื้อสัตว์ชำแหละและแผง
จำหน่ายอาหารประเภทปรุงสำเร็จ




ค)  มีที่เก็บสำรองน้ำในปริมาณเพียงพอและสะดวกต่อการใช้กรณีที่มีแผงจำหน่ายอาหารตั้งแต่ ๕๐  แผงขึ้นไป ต้องจัดให้มีน้ำสำรองอย่างน้อย ๕  ลูกบาศก์เมตรต่อจำนวนแผงจำหน่ายอาหารทุก  ๑๐๐ แผง  เศษของ ๑๐๐   แผง ถ้าเกิน ๕๐  แผงให้ถือเป็น ๑๐๐   แผง



(๑๑)  ระบบบำบัดน้ำเสียหรือน้ำทิ้ง และทางระบายน้ำ ตามกฎหมายว่าด้วยการควบคุมอาคารทั้งนี้ ให้มีตะแกรงดักมูลฝอยและบ่อดักไขมันด้วย
                 

(๑๒)  การติดตั้งระบบการป้องกันอัคคีภัยตามกฎหมายว่าด้วยควบคุมอาคาร   ติดตั้งไว้ในบริเวณที่เห็นได้ง่าย
ความใน (๑) และ (๕)  มิให้ใช้บังคับกับตลาดที่จัดตั้งขึ้นก่อนวันที่กฎกระทรวง   ฉบับที่  ๔  
(พ.ศ. ๒๕๔๒)  ออกตามความในพระราชบัญญัติการสาธารณสุข พ.ศ. ๒๕๓๕  ใช้บังคับแต่ให้ปรับปรุงตามที่
เจ้าพนักงานท้องถิ่นกำหนด
                 
ข้อ ๙  ที่ขนถ่ายสินค้าต้องจัดให้มีและอยู่ในบริเวณหนึ่งบริเวณใดโดยเฉพาะ  มีพื้นที่เพียงพอสำหรับการขนถ่ายสินค้าในแต่ละวัน  และสะดวกต่อการขนถ่ายสินค้าและการรักษาความสะอาด
                   
ข้อ ๑๐  ต้องจัดให้มีห้องส้วม ที่ปัสสาวะ และอ่างล้างมือตามแบบและจำนวนที่กำหนดในกฎหมายว่าด้วยการควบคุมอาคาร และตั้งอยู่ในที่เหมาะสมนอกตัวอาคารตลาดหรือในกรณีที่อยู่ในอาคารตลาดต้องแยกเป็นสัดส่วนโดยเฉพาะ มีผนังกั้นโดยไม่ให้มีประตูเปิดสู่บริเวณจำหน่ายอาหารโดยตรง
                   
ข้อ  ๑๑  ต้องจัดให้มีที่เก็บรวบรวมหรือที่รองรับมูลฝอย ตามที่กำหนดในกฎหมายว่าด้วยการควบคุมอาคาร ตั้งอยู่นอกตัวอาคารตลาดและอยู่ในพื้นที่ที่รถเก็บขนมูลฝอยเข้าออกได้สะดวก มีการปกปิดและป้องกันไม่ให้สัตว์เข้าไปคุ้ยเขี่ย ตามที่เจ้าพนักงานท้องถิ่นโดยคำแนะนำของเจ้าพนักงานสาธารณสุขเห็นชอบว่าเหมาะสมกับตลาดนั้น
                  
ข้อ  ๑๒  ต้องจัดให้มีที่จอดยานพาหนะ อย่างเหมาะสมตามที่เจ้าพนักงานท้องถิ่นกำหนด
-๕-
ส่วนที่    ๒
ตลาดประเภทที่   ๒
                 
ข้อ  ๑๓  ตลาดประเภทที่  ๒  ต้อมีเนื้อที่ตามความเหมาะสม  และมีบริเวณที่จัดไว้สำหรับผู้ขายของ  ส้วมและที่ถ่ายปัสสาวะ  และที่รวบรวมมูลฝอยตามที่กำหนดในส่วนนี้
                    
ข้อ  ๑๔  สถานที่สำหรับผู้ขายของ ต้องมีและเป็นไปตามหลักเกณฑ์และสุขลักษณะ  ดังต่อไปนี้
(๑)  ทางเดินในตลาดมีความกว้างไม่น้อยกว่า ๒ เมตร



(๒)  บริเวณสำหรับผู้ขายของประเภทอาหารสดต้องจัดให้เป็นสัดส่วนโดยเฉพาะ โดยมีลักษณะเป็นพื้นเรียบ แข็งแรง ไม่ลื่น สามารถล้างทำความสะอาดได้ง่าย และไม่มีน้ำขัง เช่น พื้นคอนกรีต พื้นที่ปูด้วยคอนกรีตสำเร็จหรือพื้นลาดด้วยยางแอสฟัสต์



(๓)  แผงจำหน่ายสินค้าประเภทอาหารทำด้วยวัสดุแข็งแรงที่มีผิวเรียบ ทำความสะอาดง่าย     มีความสูงจากพื้นไม่น้อยกว่า  ๖๐  เซนติเมตร  อาจเป็นแบบพับเก็บได้และมีบริเวณสำหรับผู้ขายของ  กว้างไม่น้อยกว่า  ๗๐  เซนติเมตร



(๔)  มีน้ำประปาหรือน้ำสะอาดอย่างเพียงพอ  และจัดให้มีที่ล้างทำความสะอาดอาหาร
และภาชนะในบริเวณแผงจำหน่ายอาหารสด แผงจำหน่ายอาหารประเภทเนื้อสัตว์ชำแหละ และแผงจำหน่ายอาหารประเภทปรุงสำเร็จ



(๕)  ทางรางระบายน้ำจากจุดที่มีที่ล้าง   โดยเป็นรางแบบเปิด  ทำด้วยวัสดุที่มีผิวเรียบ 
มีความลาดเอียงให้สามารถระบายน้ำได้สะดวก มีตะแกรงดักมูลฝอยก่อนระบายออกสู่ท่อระบายน้ำสาธารณะหรือแหล่งน้ำสาธารณะก็ได้



(๖)  กรณีที่มีโครงสร้างเฉพาะเสาและหลังคา โครงเหล็กคลุมผ้าใบ เต็นท์ ร่มหรือสิ่งอื่นใดในลักษณะเดียวกัน ต้องอยู่ในสภาพที่มั่นคงแข็งแรง
              
ข้อ  ๑๕  ต้องจัดให้มีห้องส้วม ที่ปัสสาวะ และอ่างล้างมือ ตามจำนวนและหลักเกณฑ์ด้านสุขลักษณะที่เจ้าพนักงานท้องถิ่นกำหนด โดยคำแนะนำของเจ้าพนักงานสาธารณสุข และตั้งอยู่ในที่ ที่เหมาะสมนอกสถานที่ขายของ เว้นแต่จะจัดให้มีส้วมเคลื่อนที่ ส้วมสาธารณะ ส้วมเอกชน หรือส้วมของหน่วยงานราชการที่ได้รับอนุญาตให้ใช้อยู่ในบริเวณใกล้เคียง ทั้งนี้ให้มีระยะห่างจากตลาดไม่เกิน ๕๐ เมตร
ข้อ  ๑๖  ต้องจัดให้มีที่เก็บรวบรวมหรือรองรับมูลฝอยอย่างเพียงพอที่จะรองรับปริมาณมูลฝอย
ในแต่ละวัน แต่มีลักษณะเหมาะสมตามที่เจ้าพนักงานท้องถิ่นกำหนด โดยคำแนะนำของเจ้าพนักงานสาธารณสุข


ข้อ  ๑๗  เมื่อผู้รับใบอนุญาตให้จัดตั้งตลาดประเภทที่ ๒ ได้ดำเนินกิจการอันเป็นระยะเวลาหนึ่งแล้ว ถ้าเจ้าพนักงานท้องถิ่นเห็นว่าตลาดประเภทที่   ๒    นั้น   มีศักยภาพที่จะพัฒนาเป็นตลาดประเภทที่  ๑   ได้ 
ให้ เจ้าพนักงานท้องถิ่นและผู้รับใบอนุญาตร่วมกันพิจารณากำหนดแผนการพัฒนาปรับปรุงตลาดประเภทที่  ๒  
ให้เป็นตลาดประเภทที่   ๑   ตามกฎกระทรวงนี้ ตามระยะเวลาและขั้นตอนที่เจ้าพนักงานท้องถิ่นกำหนด
-๖-
หมวด  ๓
การดำเนินกิจการตลาด


ข้อ  ๑๘  การเปิดและปิดตลาดที่มีลักษณะเป็นอาคารถาวร  ให้เปิดตลาดตั้งแต่เวลา ๐๓.๐๐ นาฬิกา  และให้ปิดตลาดเมื่อถึงเวลา   ๒๐.๐๐  นาฬิกา


หากมีเหตุผลและความจำเป็นที่จะเปิดและปิดตลาดแตกต่างจากกำหนดเวลาตามวรรคหนึ่งให้เจ้าพนักงานท้องถิ่นอนุญาตเป็นรายๆไป  และหากเป็นตลาดที่เปิด  ๒๔  ชั่วโมง  ต้องกำหนดวันปิดตลาด  เพื่อทำการล้างตลาดเป็นประจำทุกเดือนด้วยสารเคมี  เช่น  โซดาไฟ  คลอรีน  การเปิด  และการปิดตลาดให้ขึ้นอยู่กับดุลพินิจของเจ้าพนักงานท้องถิ่น


ข้อ  ๑๙  การจัดวางสินค้าในตลาดแต่ละประเภทต้องจัดวางให้เป็นหมวดหมู่ ไม่ปะปนกันเพื่อสะดวกในการดูแลความสะอาดและป้องกันการปนเปื้อนในอาหาร


ข้อ  ๒๐  ผู้รับใบอนุญาตให้จัดตั้งตลาดประเภทที่ ๑ ต้องรับผิดชอบดูแลเกี่ยวกับการบำรุงรักษาตลาดและการรักษาความสะอาดเรียบร้อยภายในตลาดให้ถูกสุขลักษณะ ดังต่อไปนี้



(๑)  บำรุงรักษาโครงสร้างต่าง   ๆ  ของตลาด ให้อยู่ในสภาพที่ใช้งานได้ดีตลอดเวลา เช่น  ตัวอาคาร  พื้น  ฝ้าเพดาน  แผงจำหน่ายสินค้า  ระบบบำบัดน้ำเสียหรือน้ำทิ้ง  และทางระบายน้ำ  อุปกรณ์ต่าง ๆ เช่น สายไฟ หลอดไฟ พัดลม ก๊อกน้ำ ท่อน้ำประปา และสาธารณูปโภคอื่น ๆ



(๒)  จัดให้มีการเก็บกวาดมูลฝอยบริเวณตลาด และดูแลความสะอาด ของตะแกรงดักมูลฝอยบ่อดักไขมัน ระบบบำบัดน้ำเสียหรือน้ำทิ้ง และทางระบายน้ำ มิให้มีกลิ่นเหม็นเป็นประจำทุกวัน และดูแลที่เก็บรวบรวมหรือที่รองรับมูลฝอยให้ถูกสุขลักษณะเสมอ



(๓)  ดูแลห้องส้วม ที่ปัสสาวะและอ่างล้างมือให้อยู่ในสภาพที่สะอาด ใช้การได้ดีและเปิดให้ใช้ตลอดเวลาที่เปิดตลาด



(๔)  จัดให้มีการล้างทำความสะอาดเป็นประจำทุกวัน โดยเฉพาะแผงจำหน่ายอาหารสดและแผงจำหน่ายอาหารประเภทเนื้อสัตว์ชำแหละ และมีการล้างตลาดตามหลักสุขาภิบาลอย่างน้อยเดือนละหนึ่งครั้ง   ในกรณีที่มีการระบาดของโรคติดต่อ เจ้าพนักงานท้องถิ่นโดยคำแนะนำของ  เจ้าพนักงานสาธารณสุขอาจแจ้งให้มีการล้างตลาด  ตามหลักสุขาภิบาลมากกว่าเดือนละหนึ่งครั้งก็ได้



(๕)  จัดให้มีการกำจัดสัตว์หรือแมลงที่เป็นพาหะนำโรคภายในบริเวณตลาดอย่างน้อยเดือนละหนึ่งครั้ง



(๖)  ดูแลแผงจำหน่ายอาหารประเภทเนื้อสัตว์ชำแหละมิให้ปล่อยน้ำหรือของเหลว ไหลจากแผงลงสู่พื้นตลาด และจัดให้มีทางระบายน้ำหรือของเหลวลงสู่ทางระบายน้ำหลักของตลาด


ข้อ  ๒๑  ผู้รับใบอนุญาตให้จัดตั้งตลาดประเภทที่ ๒ ต้องรับผิดชอบดูแลเกี่ยวกับการบำรุงรักษาตลาดและการรักษาความสะอาดและความเป็นระเบียบเรียบร้อยภายในตลาดให้ถูกสุขลักษณะ ดังต่อไปนี้
-๗-



(๑)  จัดให้มีการเก็บกวาดมูลฝอยบริเวณตลาด และดูแลความสะอาดของตะแกรง ดักมูลฝอย รวมทั้งกรณีที่มีบ่อดักไขมัน บ่อพักน้ำเสียและทางระบายน้ำ มิให้มีกลิ่นเหม็นเป็นประจำทุกวัน และดูแลที่เก็บรวบรวมหรือที่รองรับมูลฝอยให้ถูกสุขลักษณะ อยู่เสมอ



(๒)  ดูแลห้องส้วม ที่ปัสสาวะ และอ่างล้างมือให้อยู่ในสภาพที่สะอาด ใช้การได้ดี และเปิดให้ใช้ตลอดเวลาที่เปิดตลาด




(๓)  จัดให้มีการล้างทำความสะอาดตลาดเป็นประจำทุกวันโดยเฉพาะแผงจำหน่ายอาหารสดและแผงจำหน่ายอาหารประเภทเนื้อสัตว์ชำแหละ ในกรณีที่มีการระบาดของโรคติดต่อ ให้ดำเนินการล้างตลาดตามหลักการสุขาภิบาล ตามที่เจ้าพนักงานท้องถิ่นโดยคำแนะนำของเจ้าพนักงานสาธารณสุขแจ้งให้ปฏิบัติ



(๔)  จัดให้มีการป้องกันไม่ให้น้ำหรือของเหลวไหลจากแผงจำหน่ายอาหารประเภทเนื้อสัตว์ชำแหละลงสู่พื้นตลาด


ข้อ  ๒๒  เพื่อประโยชน์ในการป้องกันเหตุรำคาญ มลพิษที่เป็นอันตราย หรือการระบาดของโรคติดต่อ ผู้รับใบอนุญาตให้จัดตั้งตลาดประเภทที่ ๑ หรือตลาดประเภทที่ ๒ ต้องไม่กระทำการและต้องควบคุมดูแลมิให้ผู้ใดกระทำการ ดังต่อไปนี้



(๑)  จำหน่ายอาหารที่ไม่สะอาดหรือไม่ปลอดภัยตามกฎหมายว่าด้วยอาหารในตลาด



(๒)  นำสัตว์ทุกชนิดเข้าไปในตลาด เว้นแต่สัตว์ที่นำไปขังไว้ในที่ขังสัตว์เพื่อจำหน่าย



(๓)  ฆ่าหรือชำแหละสัตว์ใหญ่ เช่น โค กระบือ แพะ แกะ หรือสุกร ในตลาด รวมทั้งฆ่าหรือชำแหละสัตว์ปีกในกรณีที่เกิดโรคระบาดของโรคไข้หวัดใหญ่ที่ติดต่อมาจากสัตว์ในเขตท้องถิ่นนั้น



(๔)  สะสมหรือหมักหมม สิ่งหนึ่งสิ่งใดในตลาด จนทำให้สถานที่สกปรก รกรุงรัง เป็นเหตุรำคาญ เกิดมลพิษที่เป็นอันตราย หรือ เป็นที่เพาะพันธุ์สัตว์หรือแมลงที่เป็นพาหะนำโรค



(๕)  ถ่ายเทหรือทิ้งมูลฝอยหรือสิงปฏิกูลในที่อื่นใด นอกจากที่ซึ่งจัดไว้สำหรับรองรับมูลฝอยหรือสิ่งปฏิกูล
                  

(๖)  ทำให้น้ำใช้ในตลาดเกิดความสกปรกจนเป็นเหตุให้เป็นหรืออาจเป็นอันตราย
ต่อสุขภาพ



(๗)  ก่อหรือจุดไฟไว้ในลักษณะซึ่งอาจเป็นที่เดือดร้อนหรือเกิดอันตรายแก่ผู้อื่น



(๘)  ใช้ตลาดเป็นที่พักอาศัย หรือ เป็นที่พักค้างคืน



(๙)  กระทำการอื่นใดที่อาจก่อให้เกิดเหตุรำคาญ   มลพิษที่เป็นอันตรายหรือการระบาดของโรคติดต่อ  เช่น  เสียงดัง  แสงกระพริบ  ความสั่นสะเทือน  หรือ  มีกลิ่นเหม็น
-๘-
หมวด  ๔
ผู้ขายของและผู้ช่วยขายของในตลาด


ข้อ  ๒๓  ผู้ขายของและผู้ช่วยขายของในตลาดต้องปฏิบัติและให้ความร่วมมือกับผู้รับ
ใบอนุญาตให้จัดตั้งตลาด เจ้าพนักงานท้องถิ่น และเจ้าพนักงานสาธารณสุข ในเรื่องดังต่อไปนี้
(๑) การจัดระเบียบและกฎเกณฑ์ในการรักษาความสะอาดของตลาด
(๒)  การจัดหมวดหมู่สินค้า
(๓)  การดูแลความสะอาดแผงขายสินค้าของตน
(๔)  การรวบรวมมูลฝอยลงในภาชนะรองรับที่เหมาะสม
(๕)  การล้างตลาด
(๖)  การเข้ารับการฝึกอบรมด้านสุขาภิบาลอาหารและอื่น ๆ ตามหลักเกณฑ์ที่
เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข
(7) การตรวจสุขภาพตามที่เจ้าพนักงานท้องถิ่นกำหนดโดยคำแนะนำของ
เจ้าพนักงานสาธารณสุข


ข้อ  ๒๔  ผู้ขายของและผู้ช่วยขายของในตลาดต้องปฏิบัติเกี่ยวกับสินค้าและแผงจำหน่ายสินค้า  ดังต่อไปนี้
(1) ให้วางสินค้าบนแผงจำหน่ายสินค้าหรือในขอบเขตที่กำหนดโดยห้ามวางสินค้าล้ำ
แผงจำหน่ายสินค้าหรือขอบเขตที่กำหนด      และห้ามวางสินค้าสูงจนอาจเกิดอันตรายหรือส่งผลกระทบต่อระบบการระบายอากาศ  และแสงสว่าง  ทั้งนี้ ตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข
(๒)  ห้ามวางสินค้าประเภทวัตถุอันตรายปะปนกับสินค้าประเภทอาหาร
(๓)  ให้วางประเภทอาหาร เครื่องดื่ม และภาชนะอุปกรณ์ในขอบเขตที่กำหนด โดยสูง
จากพื้นตลาดไม่น้อยกว่า   ๖๐   เซนติเมตร




(๔)  ห้ามเก็บสินค้าประเภทอาหารไว้ใต้แผงจำหน่ายสินค้า เว้นแต่อาหารในภาชนะบรรจุที่ปิดสนิทตามกฎหมายว่าด้วยอาหาร หรืออาหารที่มีการป้องกันการเน่าเสียและปกปิดมิดชิด ทั้งนี้ ต้องมีการรักษาความสะอาดและป้องกันสัตว์หรือแมลงที่เป็นพาหะนำโรค
(๕)  ไม่ใช้แสงหรือวัสดุอื่นใดที่ทำให้ผู้บริโภคมองเห็นอาหารต่างไปจากสภาพที่เป็นจริง

       

(๖) ห้ามต่อเติมแผงจำหน่ายสินค้า  เว้นแต่จะได้รับอนุญาตจากเจ้าพนักงานท้องถิ่น
โดยคำแนะนำของเจ้าพนักงานสาธารณสุข
-๙-
ข้อ  ๒๕   ผู้ขายของและผู้ช่วยขายของในตลาดต้องมี สุขอนามัยส่วนบุคคล ดังต่อไปนี้
(1) มีสุขภาพร่างกายแข็งแรง ไม่เป็นโรคติดต่อ ไม่เป็นโรคที่สังคมรังเกียจ หรือไม่เป็น
พาหะนำโรคติดต่อ เช่น อหิวาตกโรค ไข้รากสาดน้อย บิด ไข้อีสุกอีใส หัด คางทูม วัณโรคในระยะอันตราย โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม โรคผิวหนังที่น่ารังเกียจ ไวรัสตับอักเสบชนิดเอ ไข้หวัดใหญ่รวมถึงไข้หวัดใหญ่ที่ติดต่อมาจากสัตว์ และโรคตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข



(๒)  ในระหว่างขายสินค้าต้องแต่งกายสุภาพ สะอาด เรียบร้อย หรือตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข

      

(๓) ในระหว่างขายสินค้าประเภทอาหาร ต้องปฏิบัติตามหลักสุขอนามัยส่วนบุคคล เช่น ไม่ไอหรือจามรดอาหาร ไม่ใช้มือหยิบจับอาหารที่พร้อมรับประทานโดยตรง ล้างมือให้สะอาดก่อนหยิบหรือจับอาหาร ไม่สูบบุหรี่หรือดื่มสุรา ทั้งนี้ ตามที่เจ้าพนักงานท้องถิ่นกำหนดโดยคำแนะนำ  ของเจ้าพนักงานสาธารณสุข


ข้อ  ๒๖  ผู้ขายของและผู้ช่วยขายของในตลาด ต้องปฏิบัติให้ถูกสุขลักษณะในการจำหน่าย         ทำประกอบ ปรุง เก็บหรือสะสมอาหาร และการรักษาความสะอาดของภาชนะ  น้ำใช้และของใช้ต่าง ๆ ดังต่อไปนี้

     

(๑)  อาหารที่ขายต้องสะอาด และปลอดภัยตามหลักเกณฑ์ที่กำหนดไว้ในกฎหมาย ว่าด้วยอาหาร            

     

(๒)  อาหารสดเฉพาะสัตว์ เนื้อสัตว์ และอาหารทะเล ต้องเก็บรักษาในอุณหภูมิ ไม่เกิน ๕  องศาเซลเซียส ในตู้เย็นหรือแช่น้ำแข็งตลอดระยะเวลาการเก็บ
       


(๓)  การจำหน่ายอาหารประเภทปรุงสำเร็จต้องใช้ ภาชนะที่สะอาดและต้องมีอุปกรณ์
ปกปิดอาหารเพื่อป้องกันการปนเปื้อน และรักษาอุปกรณ์ปกปิดอาหารนั้นให้สะอาดและใช้การได้ดีอยู่เสมอ

         

(๔) ในกรณีที่เป็นแผงจำหน่ายอาหาร ซึ่งมีการทำ ประกอบและปรุงอาหาร ต้องจัดสถานที่ไว้ให้เป็นสัดส่วนโดยเฉพาะเพื่อการนั้น และต้องปฏิบัติให้ถูกต้องตามหลักการสุขาภิบาลอาหาร

       

(๕)  เครื่องมือ เครื่องใช้และภาชนะอุปกรณ์ที่ใช้ เช่น เขียง เครื่องขูดมะพร้าว จาน ชาม ช้อน และส้อม ตะเกียบ และแก้วน้ำ ต้องสะอาดและปลอดภัย มีการล้างทำความสะอาดและจัดเก็บที่ถูกต้อง
หมวด  ๕
ใบอนุญาต
  

ข้อ ๒๗  ผู้ใดประสงค์จะจัดตั้งตลาดให้ยื่นคำขอรับใบอนุญาตจากเจ้าพนักงานท้องถิ่น  ตามแบบ  ต.๑  พร้อมกับหลักฐานต่าง ๆ  ตามที่เทศบาลตำบลเขาเจียกกำหนด
  

ข้อ ๒๘  เมื่อเจ้าพนักงานท้องถิ่นได้ตรวจสอบความถูกต้องและความสมบูรณ์ของคำขออนุญาตแล้วปรากฏว่าถูกต้องตามหลักเกณฑ์วิธีการ  และเงื่อนไขที่กำหนดไว้ให้ออกใบอนุญาตตามแบบ ต.๒  หรือมีหนังสือแจ้งคำสั่งไม่อนุญาตพร้อมด้วยเหตุผลทราบภายในสามสิบวัน นับแต่วันที่ได้รับคำขอ
-๑๐-
ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาต
ได้ภายในกำหนดตามวรรคหนึ่ง  ให้ขยายเวลาออกไปได้อีกไม่เกินสองครั้ง  ครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดตามวรรคหนึ่งหรือตามที่ได้ขยายเวลาไว้แล้วนั้นแล้วแต่กรณี
 

ผู้ขอรับใบอนุญาตต้องชำระค่าธรรมเนียมตามอัตราท้ายเทศบัญญัตินี้ภายในกำหนดสิบห้าวัน
นับแต่วันที่ผู้ขอรับใบอนุญาต      ผู้แทน     หรือผู้รับมอบอำนาจจากผู้ได้รับใบอนุญาตได้รับหนังสือแจ้งจาก 
เจ้าพนักงานท้องถิ่น  หากมิได้ชำระค่าธรรมเนียมภายในระยะเวลาที่กำหนด  จะต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระ เว้นแต่ผู้ได้รับใบอนุญาตจะบอกเลิกดำเนินกิจการก่อนถึงกำหนดที่จะต้องชำระค่าธรรมเนียมดังกล่าว
  

การแจ้งตามวรรคสองให้เจ้าพนักงานท้องถิ่นทำเป็นหนังสือแจ้งให้ผู้ได้รับใบอนุญาต  ผู้แทน หรือผู้รับมอบอำนาจจากผู้ได้รับใบอนุญาตแล้วแต่กรณีทราบ  ในกรณีไม่พบตัว  หรือไม่ยอมรับหนังสือให้ส่งหนังสือการแจ้งหรือคำสั่งโดยทางไปรษณีย์ตอบรับ  หรือปิดหนังสือไว้ในที่เปิดเผยเห็นได้ง่าย  ณ ภูมิลำเนา  หรือสำนักทำการของผู้ต้องรับหนังสือ  และให้ถือว่าผู้นั้นได้รับทราบหนังสือดังกล่าวแล้ว  ตั้งแต่เวลาที่หนังสือไปถึง  วันปิดหนังสือแล้วแต่กรณี
ข้อ  ๒๙  ใบอนุญาตให้มีอายุหนึ่งปี  นับแต่วันที่ออกใบอนุญาต


ข้อ  ๓๐  เมื่อผู้ได้รับใบอนุญาตประสงค์ขอต่ออายุใบอนุญาตให้ยื่นคำขอต่อเจ้าพนักงานท้องถิ่น  ตามแบบ ต.๑   พร้อมกับชำระค่าธรรมเนียมก่อนใบอนุญาตสิ้นอายุ
ข้อ  ๓๑  ผู้ได้รับใบอนุญาตตามเทศบัญญัตินี้  ต้องแสดงใบอนุญาตไว้โดยเปิดเผยและเห็นได้
ง่าย  ณ  สถานที่ประกอบกิจการตลอดเวลาที่ประกอบกิจการ  


ข้อ  ๓๒  เมื่อผู้ได้รับใบอนุญาตประสงค์จะเปลี่ยนแปลง  ขยาย  หรือลดเนื้อที่  หรือบริเวณที่ใช้เป็นตลาดให้ยื่นคำขอต่อเจ้าพนักงานท้องถิ่นตามแบบ  ต.๔
                   
ข้อ  ๓๓  เมื่อผู้ได้รับใบอนุญาตไม่ประสงค์จะประกอบกิจการต่อไป  หรือจะขอแก้ไขรายการอื่นในใบอนุญาตให้ยื่นคำขอต่อเจ้าพนักงานตามแบบ  ต.๔
              
ข้อ  ๓๔  หากปรากฏว่าใบอนุญาตสูญหาย  ถูกทำลาย  หรือชำรุดในสาระสำคัญ  ผู้ได้รับใบอนุญาตจะต้องยื่นคำขอต่อเจ้าพนักงานท้องถิ่นตามแบบ ต.๓  เพื่อขอรับใบแทนใบอนุญาตใหม่ภายในสิบห้าวันนับแต่วันที่ได้รับทราบถึงการสูญหาย  ถูกทำลาย  หรือชำรุดในสาระสำคัญแล้วแต่กรณี  พร้อมหลักฐานดังต่อไปนี้
                     
(๑)  เอกสารการแจ้งความต่อสถานีตำรวจ  กรณีการสูญหายหรือถูกทำลาย
                     
(๒)  ใบอนุญาตเดิม  กรณีชำรุดในสาระสำคัญ
-๑๑-


ข้อ  ๓๕  การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์  วิธีการและเงื่อนไขดังนี้



(๑)  การออกใบแทนใบอนุญาตให้ใช้แบบ  ต.๑ กำหนดโดยประทับตราสีแดงคำว่า  “ใบแทน”  กำกับไว้ด้วย  และให้มีวัน  เดือน  ปี  ที่ออกใบแทน  พร้อมทั้งลงลายมือชื่อเจ้าพนักงานท้องถิ่น  หรือผู้ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน



(๒)  บันทึกด้านหลังต้นขั้วใบอนุญาตเดิม  ระบุสาเหตุการสูญหาย  ถูกทำลาย  หรือชำรุดในสาระสำคัญของใบอนุญาตเดิมแล้วแต่กรณี  และเล่มที่  เลขที่  ปี  พ.ศ. ของใบแทนใบอนุญาต
หมวด  ๖
อำนาจหน้าที่ของเจ้าพนักงานท้องถิ่นและเจ้าพนักงานสาธารณสุข


ข้อ ๓๖   เพื่อปฏิบัติการให้เป็นไปตามพระราชบัญญัติการสาธารณสุข   พ.ศ.  ๒๕๓๕    และเทศบัญญัตินี้ให้เจ้าพนักงานท้องถิ่น  เจ้าพนักงานสาธารณสุข  และพนักงานเจ้าหน้าที่มีอำนาจดังต่อไปนี้                         




(๑)  มีหนังสือเรียกบุคคลใดๆ  มาให้ถ้อยคำ  หรือแจ้งข้อเท็จจริงหรือทำคำชี้แจงเป็นหนังสือหรือให้ส่งเอกสารหลักฐานใดเพื่อตรวจสอบหรือเพื่อประกอบการพิจารณา



(๒)  เข้าไปในอาคารหรือสถานที่ใดๆ  ในเวลาระหว่างพระอาทิตย์ขึ้นและพระอาทิตย์ตกหรือในเวลาทำการเพื่อตรวจสอบหรือควบคุมให้เป็นไปตามพระราชบัญญัติการสาธารณสุข พ.ศ. ๒๕๓๕  ในการนี้   ให้มีอำนาจสอบถามข้อเท็จจริงหรือเรียกหลักฐานที่เกี่ยวข้องจากเจ้าของหรือผู้ครอบครองอาคารหรือสถานที่นั้น



(๓)   แนะนำให้ผู้ได้รับใบอนุญาตปฏิบัติให้ถูกต้องตามเงื่อนไขในใบอนุญาตตาม 
เทศบัญญัตินี้  หรือพระราชบัญญัติการสาธารณสุข  พ.ศ. ๒๕๓๕



(๔)  เก็บหรือนำสินค้าหรือสิ่งของใดๆ  ที่สงสัยว่าจะไม่ถูกสุขลักษณะหรือก่อให้เกิดเหตุรำคาญจากอาคารหรือสถานที่ใด  ๆ  เป็นปริมาณตามสมควรเพื่อเป็นตัวอย่างในการตรวจสอบตามความจำเป็นได้โดยไม่ต้องใช้ราคา


ข้อ ๓๗  หากผู้ดำเนินกิจการตลาดปฏิบัติไม่ถูกต้อง   ตามพระราชบัญญัติการสาธารณสุข
พ.ศ. ๒๕๓๕  หรือเทศบัญญัติ  หรือคำสั่งของเจ้าพนักงานท้องถิ่นที่กำหนดไว้   เกี่ยวกับการดำเนินกิจการนั้น 
ให้เจ้าพนักงานท้องถิ่นมีอำนาจสั่งให้ผู้นั้นแก้ไข หรือปรับปรุงให้ถูกต้องได้และถ้าผู้ดำเนินกิจการตลาดไม่แก้ไขหรือถ้าการดำเนินกิจการนั้นก่อให้หรือมีเหตุอันสมควร สงสัยว่าจะเกิดอันตรายอย่างร้ายแรงต่อสุขภาพประชาชน   เจ้าพนักงานท้องถิ่นจะสั่งให้ผู้นั้นหยุดกิจการไว้ทันทีเป็นการชั่วคราว จนกว่าจะเป็นที่พอใจแก่ เจ้าพนักงานท้องถิ่น ว่าปราศจากอันตรายแล้วก็ได้  คำสั่งดังกล่าว  ให้กำหนดระยะเวลาที่ต้องปฏิบัติตามคำสั่งไว้ไม่น้อยกว่าเจ็ดวันเว้นแต่เป็นคำสั่งให้หยุดดำเนินกิจการทันที
-๑๒-
ข้อ  ๓๘  ถ้าเจ้าพนักงานสาธารณสุขพบเหตุที่ไม่ถูกต้องหรือมีการกระทำใดๆที่ฝ่าฝืน  
พระราชบัญญัติการสาธารณสุข  พ.ศ. ๒๕๓๕  หรือเทศบัญญัตินี้  ในอันที่จะมีผลกระทบต่อสภาวะความเป็นอยู่ที่เหมาะสมกับการดำรงชีวิตของประชาชน  หรือจะเป็นอันตรายอย่างร้ายแรงต่อสุขภาพของประชาชนเป็นส่วนรวม  ซึ่งสมควรจะดำเนินการแก้ไขโดยเร่งด่วนให้เจ้าพนักงานสาธารณสุขมีอำนาจออกคำสั่งให้ผู้กระทำการไม่ถูกต้อง  หรือฝ่าฝืนดังกล่าวแก้ไข  หรือระงับเหตุการณ์นั้น  หรือดำเนินการใด ๆ เพื่อแก้ไข  หรือระงับเหตุการณ์นั้นได้ตามสมควรแล้วแจ้งให้เจ้าพนักงานท้องถิ่นทราบ

ข้อ ๓๙ ถ้าผู้ได้รับใบอนุญาตจัดตั้งตลาดไม่ปฏิบัติ   หรือปฏิบัติไม่ถูกต้องตามพระราชบัญญัติ        
การสาธารณสุข  พ.ศ.   ๒๕๓๕    กฎกระทรวงที่ออกตามพระราชบัญญัติการสาธารณสุข  พ.ศ.  ๒๕๓๕ หรือ
เทศบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตนั้น   เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวัน


ข้อ ๔๐  เจ้าพนักงานท้องถิ่นมีอำนาจออกคำสั่งเพิกถอนใบอนุญาต เมื่อปรากฏว่าผู้รับใบอนุญาต
                

(๑)  ถูกสั่งพักใช้ใบอนุญาตตั้งแต่สองครั้งขึ้นไป  และมีเหตุที่จะต้องถูกสั่งพักใช้ใบอนุญาตอีก
                  

(๒)  ต้องคำพิพากษาถึงที่สุด ว่าได้กระทำผิดตามพระราชบัญญัติการสาธารณสุข พ.ศ. ๒๕๓๕ หรือเทศบัญญัตินี้  

 


(๓) ไม่ปฏิบัติ  หรือปฏิบัติไม่ถูกต้องตามพระราชบัญญัติการสาธารณสุข  พ.ศ. ๒๕๓๕                               หรือเทศบัญญัตินี้ หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาต  และการไม่ปฏิบัติ  หรือการปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพประจำวัน
 

ข้อ ๔๑   คำสั่งของเจ้าพนักงานท้องถิ่นให้ผู้ดำเนินกิจการตลาดหยุดดำเนินกิจการ  คำสั่งพักใบอนุญาต  และคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาต  ผู้แทน  หรือผู้รับมอบอำนาจจากผู้ได้รับใบอนุญาตแล้วแต่กรณีทราบ


ในกรณีไม่พบตัว หรือไม่ยอมรับคำสั่งดังกล่าวให้ส่งคำสั่งโดยทางไปรษณีย์ตอบรับ หรือปิดคำสั่งไว้ในที่เปิดเผยเห็นได้ง่าย  ณ  ภูมิลำเนา หรือสำนักทำการงานของผู้ต้องรับหนังสือดังกล่าวแล้วตั้งแต่เวลาที่คำสั่งไปถึง  หรือวันปิดคำสั่งแล้วแต่กรณี
 

ข้อ ๔๒  ผู้ถูกเพิกถอนใบอนุญาตจะขอรับใบอนุญาตสำหรับประกอบกิจการที่ถูกเพิกถอน                                  ใบอนุญาตอีกไม่ได้  จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาต


ข้อ ๔๓ ในกรณีที่เจ้าพนักงานท้องถิ่นมีคำสั่งอนุญาตหรือไม่อนุญาตตามข้อ ๒๘ แนะนำให้ผู้ได้รับใบอนุญาตปฏิบัติให้ถูกต้องตามเงื่อนไขใบอนุญาต ข้อ  ๓๖ (๓)    เพิกถอนใบอนุญาตตามข้อ ๔๐  หยุดดำเนินกิจการตามข้อ  ๔๑  หรือในกรณีที่เจ้าพนักงานสาธารณสุขมีคำสั่งตามข้อ ๒๐ และข้อ ๒๑   ถ้าผู้ได้รับคำสั่งไม่พอใจคำสั่งดังกล่าว ผู้นั้นมีสิทธิอุทธรณ์ต่อรัฐมนตรีว่าการกระทรวงสาธารณสุข ภายในสามสิบวัน นับแต่วันทราบคำสั่ง
-๑๓-


  การอุทธรณ์ตามวรรคหนึ่งไม่เป็นเหตุทุเลาการบังคับตามคำสั่ง  เว้นแต่รัฐมนตรีว่าการกระทรวงสาธารณสุขจะเห็นสมควรให้มีการทุเลาการบังคับตามคำสั่งนั้นไว้ชั่วคราว


ข้อ  ๔๔  บรรดาค่าธรรมเนียมและค่าปรับตามเทศบัญญัตินี้  ให้เป็นรายได้ของเทศบาลตำบล
เขาเจียก
หมวดที่   ๗
บทกำหนดโทษ


ข้อ  ๔๕  ผู้ใดฝ่าฝืนหรือไม่ปฏิบัติตามเทศบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุข  พ.ศ. ๒๕๓๕
หมวดที่   ๘
บทเฉพาะกาล


ข้อ  ๔๖  ผู้รับใบอนุญาตประกอบกิจการจัดตั้งตลาดก่อนวันที่เทศบัญญัตินี้  ให้ผู้นั้นประกอบกิจการนั้นต่อไปได้เสมือนเป็นผู้ที่ได้รับใบอนุญาตตามเทศบัญญัตินี้แล้ว  แต่เมื่อใบอนุญาตดังกล่าวสิ้นอายุ  และผู้นั้นยังคงประสงค์จะดำเนินการต่อไป ผู้นั้นจะต้องมาดำเนินการ และขอรับใบอนุญาตตามเทศบัญญัตินี้  ก่อนการดำเนินการ
                 
ข้อ  ๔๗  ให้นายกเทศมนตรีตำบลเขาเจียกมีหน้าที่รักษาการให้เป็นไปตามเทศบัญญัตินี้  และให้มีอำนาจออกระเบียบ  ประกาศ  คำสั่ง  เพื่อปฏิบัติการให้เป็นไปตามเทศบัญญัติ



ประกาศ  ณ  วันที่          
                                                    (ลงนาม)






              (นายไกรวัฒน์  ธรรมเพชร)





                                นายกเทศมนตรีตำบลเขาเจียก

            เห็นชอบ
บัญชีอัตราค่าธรรมเนียม
การออกใบอนุญาตและการต่ออายุใบอนุญาตจัดตั้งตลาด  ตามข้อ  ๒๙
แนบท้ายเทศบัญญัติเทศบาลตำบลเขาเจียก   เรื่อง  ตลาด  พ.ศ.  ๒๕๕๓
	ลำดับที่
	ประเภทกิจการ
	อัตราค่าธรรมเนียม
(บาท/ปี)

	๑
	ตลาดประเภทที่   ๑                                              ฉบับละ
	๒,๐๐๐

	๒
	ตลาดประเภทที่  ๒                                               ฉบับละ
	๑,๐๐๐

เทศบัญญัติเทศบาลตำบลเขาเจียก
เรื่อง
ตลาด   พ.ศ.  ๒๕๕๓
เทศบาลตำบลเขาเจียก
อำเภอเมืองพัทลุง  จังหวัดพัทลุง
เลขที่รับ……………….








 แบบ  ต.๑
คำขอรับใบอนุญาต/ต่ออายุใบอนุญาตจัดตั้งตลาด
                                                                                  เขียนที่………………………….………….……….
                                                                         วันที่…………….เดือน………………….พ.ศ………………

ข้าพเจ้า  (   )  บุคคลธรรมดา  (   )  นิติบุคคล ชื่อ………………………….……………………..อายุ………….…ปี
สัญชาติ………….เลขประจำตัวประชาชนเลขที่…………….……………อยู่บ้านเลขที่/สำนักงานเลขที่…………….….……

ซอย…………………ถนน…………………ตำบล…………………….…อำเภอ……………………..จังหวัด…………..……………….


ขอยื่นคำขอรับใบอนุญาตจัดตั้งตลาดต่อเจ้าพนักงานท้องถิ่นดังต่อไปนี้
๑.  ชื่อตลาด……………………………………………………………….…….จำนวน………………………….แผง

๒.  ตั้งอยู่เลขที่…….…….ซอย………………ถนน………………..ตำบล………..…….….อำเภอ………………..…….
               จังหวัด………………..………….โทรศัพท์………………………………………

๓.  เนื้อที่ตลาด………………ตารางเมตร ตั้งอยู่ห่างจากโรงงานกำจัดขยะ  โรงงานกำจัดสิ่งปฏิกูล 
โรงงานบำบัดน้ำเสีย  โรงเลี้ยงสัตว์  สุสาน  ฌาปนสถาน  โรงพยาบาล  สถานศึกษาหรือสถานที่อื่นใดที่จะมี
ผลกระทบต่อสุขลักษณะตลาดหรืออาจจะได้รับความเดือดร้อนรำคาญจากตลาดในลักษณะเดียวกัน………เมตร

๔.  ผู้จัดการตลาด……………………………….…อายุ………..….ปี สัญชาติ……….…บ้านเลขที่………....ตรอก/ซอย……………ถนน……………………หมู่ที่...................…..ตำบล………………..………….อำเภอ……………..…………….จังหวัด…………………………โทรศัพท์………………………………………


๕.  พร้อมคำขอนี้ข้าพเจ้าได้แนบเอกสารหลักฐานต่าง ๆ มาด้วยแล้วคือ
๕.๑  สำเนาทะเบียนบ้านของสถานที่ประกอบการ  หากเป็นนิติบุคคลให้นำสำเนาหนังสือรับรองการ
                 จดทะเบียนนิติบุคคลมาประกอบด้วย
๕.๒  สำเนาบัตรประจำตัวประชาชนของผู้ขอรับใบอนุญาต
๕.๓  หลักฐานแสดงว่าอาคารนั้นสามารถใช้ประกอบการได้โดยถูกต้องตามกฎหมายว่าด้วยการควบคุม
                 อาคารกรณีเจ้าของไม่สามารถยื่นคำขอด้วยตนเองได้  ให้ผู้รับมอบอำนาจนำหนังสือมอบอำนาจ                 
                 ที่ถูกต้องตามกฎหมายพร้อมบัตรประจำตัวของผู้มอบอำนาจและผู้รับมอบอำนาจมาแสดง
 

ขอรับรองว่าข้อความในแบบคำขอนี้เป็นความจริงทุกประการ
     

  ลงชื่อ………………………………….ผู้ขอรับใบอนุญาต

                                 
     (…………………………………..….…)
ความเห็นของเจ้าหน้าที่ตามลำดับ
…………………………………………………………………………………………………………………………………………………………………………………………………………………………………………………………………………………………………………………………

(ลงชื่อ)………………………………..………………….
  (…………………….……………………..)

……………………………………………………………………………………………………………………………………………………………

………………………………………………………………………………………………………………………….…………………………………

(ลงชื่อ)…………….………………………..………….…
    (……………………………………………)

ความเห็นปลัดเทศบาลตำบลเขาเจียก
………………………………………………………………………………………………………………………….…………………………………………………………………………………………………………………………………………………………………………………………….…

(ลงชื่อ)…………………………………………………….…
  (………………………………………………)

คำสั่งเจ้าพนักงานท้องถิ่น
…………………………………………………………………………………………………………………………………………………………………………………………………………………………………………………………………………………………………………………………

(ลงชื่อ)………………………………………..……….…
 (……………………………………………..)

                                                                                                เจ้าพนักงานท้องถิ่น
หมายเหตุ ได้ออกใบอนุญาต  เล่มที่……เลขที่…….. ลงวันที่………เดือน……………พ.ศ……………แล้ว
 แบบ  ต.๒
-ครุฑ-

ใบอนุญาตจัดตั้งตลาด
เล่มที่……….เลขที่………/…………


   


(๑)  เจ้าพนักงานท้องถิ่น  เทศบาลตำบลเขาเจียก  อนุญาต……………………………………………….………
สัญชาติ……………อยู่บ้านเลขที่……………..…หมู่ที่……..ตำบล…………………….อำเภอ…………………..………………..จังหวัด…………………………..…….หมายเลขโทรศัพท์………………………….


จัดตั้งตลาดโดยมีรายละเอียด ดังนี้
ชื่อตลาด……………………………..……เนื้อที่ตลาด………………………..…….ตารางเมตร จำนวน…….……….…แผง
ตั้งอยู่เลขที่………..…..ซอย……………….…ถนน………………..ตำบล………………..อำเภอ…………………..…..........
จังหวัด.............................................โทรศัพท์………………………………

ผู้จัดการตลาด………………………………….อายุ…..….ปี สัญชาติ……...…อยู่บ้านเลขที่……………หมู่ที่…….…...….ตำบล………..……….อำเภอ………….…………จังหวัด……………..…………หมายเลขโทรศัพท์……………….………….
เสียค่าธรรมเนียมปีละ…………..…………บาท(………………………..……………….……....)  ตามใบเสร็จรับเงิน
เล่มที่….………..เลขที่……….………ลงวันที่………………………………….

(๒)  ผู้รับใบอนุญาตต้องปฏิบัติตามหลักเกณฑ์  วิธีการและเงื่อนไขที่กำหนดในเทศบัญญัติเทศบาลตำบลเขาเจียก เรื่อง  ตลาด  พ.ศ.  ๒๕๕๔

(๓)  หากปรากฏในภายหลังว่าการประกอบกิจการที่ได้รับอนุญาตนี้เป็นการขัดต่อกฎหมายอื่นที่เกี่ยวข้องโดยมิอาจแก้ไขได้  เจ้าพนักงานท้องถิ่น  อาจพิจารณาให้เพิกถอนการอนุญาตนี้ได้

(๔)  ผู้รับใบอนุญาตต้องปฏิบัติตามเงื่อนไขเฉพาะดังต่อไปนี้อีกด้วย  คือ
๔.๑)……………………………………………………………….……………………………..

๔.๒)………………………………………………………………………………………………

(๕)  ใบอนุญาตฉบับนี้ออกให้เมื่อวันที่…………….เดือน……………………พ.ศ……………

(๖)  ใบอนุญาตฉบับนี้สิ้นอายุวันที่……  ………….เดือน……………………พ.ศ……………

ลงชื่อ……………………………………

         






      (…………………………………….)

                     





 เจ้าพนักงานท้องถิ่น
คำเตือน (1) ผู้รับใบอนุญาตต้องแสดงใบอนุญาตนี้ไว้โดยเปิดเผยและเห็นได้ง่าย  ณ  สถานที่ประกอบกิจการ
ตลอดเวลาที่ประกอบกิจการ  หากฝ่าฝืนมีโทษปรับไม่เกิน  500  บาท
หากประสงค์จะประกอบกิจการในปีต่อไปต้องยื่นคำขอต่ออายุใบอนุญาตก่อนใบอนุญาตสิ้นอายุ

(มีต่อด้านหลัง)
                                                              
รายการต่ออายุใบอนุญาตและเสียค่าธรรมเนียม
	     วัน/เดือน/ปี
ที่ออกใบอนุญาต
	     วัน/เดือน/ปี
ที่สิ้นอายุใบอนุญาต
	ใบเสร็จรับเงิน
	           (ลงชื่อ)

เจ้าพนักงานท้องถิ่น

	
	
	     เล่มที่
	       เลขที่
	   วัน/เดือน/ปี
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	


เลขที่รับ…………………






                  แบบ ต.๓






คำขอรับใบแทนใบอนุญาตจัดตั้งตลาด
เขียนที่…………………………………………….

วันที่…………….เดือน……………….….พ.ศ……………

เรียน     เจ้าพนักงานท้องถิ่น

ข้าพเจ้า………..………………………………….………..…………อายุ………….……..ปี สัญชาติ……………………….….
อยู่บ้านเลขที่……………… …ซอย……….………ถนน………..…………ตำบล…………………………อำเภอ…………………......จังหวัด…………………………….. รหัสไปรษณีย์…………………………….โทรศัพท์……………..…………….

ขอยื่นเรื่องราวต่อเจ้าพนักงานท้องถิ่นเพื่อขอรับใบแทนใบอนุญาตจัดตั้งตลาด
ตั้งอยู่บ้านเลขที่………...ซอย…………………ถนน………………ตำบล………………อำเภอ………………..จังหวัด……………… รหัสไปรษณีย์…………….โทรศัพท์………………….

เนื่องจากใบอนุญาตฉบับเดิม  เล่มที่………เลขที่…………ลงวันที่………เดือน…………………..พ.ศ…………………..

เกิดการสูญหาย/ถูกทำลาย/ชำรุดในสาระสำคัญ………………………………………………………………………….…….

…………………………………………………………………………………………………………………………………………….………


ขอรับรองว่าจะปฏิบัติตามกฎหมาย ระเบียบและเงื่อนไขที่ได้วางไว้ทุกประการพร้อมนี้ได้แนบสำเนาทะเบียนบ้าน  สำเนาบัตรประจำตัวประชาชน และเอกสารหลักฐานตามที่เทศบัญญัติกำหนดมาด้วย






ลงชื่อ……………………………..………………………








(……………………….………………………)









 ผู้ขออนุญาต
                                                                             แบบ  ต.๔
คำร้องขออนุญาตการต่าง ๆ
                                                                                  เขียนที่…………………………………………

                                                                          วันที่………เดือน…………………….พ.ศ……………

ข้าพเจ้า  (   ) บุคคลธรรมดา  (   )  นิติบุคคล ชื่อ………………………………………..อายุ……………………ปี
สัญชาติ…….……เลขประจำตัวประชาชนเลขที่……………………อยู่บ้านเลขที่…………..……..…ซอย……….……........ถนน……………หมู่…………ตำบล………………..………อำเภอ………………….…………..จังหวัด……………………………
โทรศัพท์………………………………………
ขอยื่นคำร้องต่อเจ้าพนักงานท้องถิ่น
………………………….……………………………………….……………………………………………...….………………………………………………………………………………………………………………………………………………………………………………………………………………………………….…………………………………………………………………………………………………………..………
จึงมีความประสงค์
………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………


ขอรับรองว่าข้อความตามคำร้องนี้เป็นความจริงทุกประการ





ลงชื่อ…………………………..……………….ผู้ขออนุญาต




        
       (………………….……….……………..)







